આ કળા દેશનાં અન્ય રાજ્યોમાં ટકી પણ ગુજરાતમાં ડચકાં ખાઈ રહી છે તેની પાછળનાં અનેક કારણો પૈકીનું એક કારણ ગુજરાતી પ્રજાની કળા પ્રત્યેની ઉદાસીનતા છે. ગુજરાતી ફિલ્મો-નાટકો પણ આ અનુભવમાંથી પસાર થઈ ચૂક્યાં છે, ત્યારે આ મામલે પ્રજા કરતાં સરકાર વધુ જવાબદાર લાગે છે. જેનું ઉત્તમ ઉદાહરણ મહીપતભાઈ છે. જિંદગીના સાત દાયકા કઠપૂતળીની કળા પાછળ ખર્ચી નાખનાર આ વીરલાને રાજ્ય સરકારે કાણી પાઈની પણ સહાય કરી નથી. ત્રણ દીકરા-દીકરીના પરિવાર સાથે તેઓ આ કળાને ટકાવી રાખવા ગાંઠના પૈસા ખર્ચીને મથી રહ્યા છે.